પાંચાલી ઘેટાં જે સ્થાનિક કક્ષાએ ડુમ્મા ઘેટાં તરીકે પણ ઓળખાય છે, જે સુરેન્દ્રનગર, ભાવનગર, રાજકોટ,દેવભુમિદ્વારકા, જામનગર, અમરેલી વિગેરે જિલ્લાઓમાં જોવા મળે છે. સુરેન્દ્રનગરનો પાંચાળ વિસ્તાર આ ઘેટાં બ્રિડીંગ ટ્રેક હોવાથી તે પાંચાલી તરીકે પણ ઓળખાય છે. ગુજરાતમાં ઘેટાંની મારવાડી અને પાટણવાડી એમ મુખ્યત્વે બે જાતોની માન્યતા પણ ઓળખાય છે. ગુજરાતમાં ઘેટાંની મારવાડી અને પાટણવાડી એમ મુખ્યત્વે બે જાતોની માન્યતા થયેલી છે. પાંચાલી ઘેટું આ બન્ને ઓલાદોથી દેખાવ, કદ, કાઠી થી અલગ છે. પાંચાલી ઘેટાંનું કદ મારવાડી અને પાટણવાડીથી સરેરાશ વધારે મોટું અને વજનમાં વધારે છે. પાંચાલી ઘેટાં પુખ્ત માદાનું સરેરાશ વજન ૪૭ કિલો જ્યારે નરનું સરેરાશ વજન ૬૮ કિલો હોય છે. પાંચાલી ઘેટાંનું સરેરાશ દૈનિક દૂધ ઉત્પાદન એક થી સવા લીટર જેટલુ હોય છે.સમગ્ર ગુજરાતમાં પાંચાલી ઘેટાંની સંખ્યા ૮૦ હજાર જેટલી છે. મુખ્યત્વે પાંચાળ અને સૌરાષ્ટ્ર્રમાં રબારી અને નાનાભાઇ ભરવાડ તેમજ મોટાભાઇ ભરવાડ જેવા માલધારી સમુદાય પાંચાલી ઘેટાંનો ઉછેર કરે છે. પાંચાળના માલધારીઓ પાંચાલી ઘેટાં સાથે ચરીયાણ માટે નડીયાદ,આણંદ, વડોદરાના વિસ્તારમાં વર્ષના આઠ થી દસ મહીના સ્થળાંતર કરે છે.